Az Oktatáskutató és Fejlesztő Intézet 2015. március 20.-*án „Változások az iskolafenntartásban”*, valamint *„Finanszírozási modellek- a közoktatás finanszírozása külföldön és Magyarországon”* címmel tartott egész napos szakmai műhelykonferenciát Debrecenben. A rendezvényen kutatócsoportunk több tagja is képviseltette magát.

A konferencia szakmai tájékozódási lehetőséget biztosított mindazok számára, akik az iskolák fenntartásában és finanszírozásában érintettek, s nemzetközi kontextusban is értelmezni szeretnék a hazai köznevelési intézményrendszer finanszírozásának változásait. Utóbbi témában Péteri Gábor tartotta meg a kutatócsoportunk "Területi közszolgáltatások szabályozásai" projektjének keretében végzett kutatásaira (is) épülő előadását *„Finanszírozási modellek külföldön”* címmel, melyben a hazai, a lengyel, a holland és a finn rendszereket hasonlította össze. A konferenciát szakmai beszélgetés zárta.

Az összefoglalót készítette: Bordás Péter, tudományos segédmunkatárs